open-index/open-wikipedia-markdown huggingface dataset:
Karl Björklund

**Karl Henrik Bernhard Johannes Björklund** (2. toukokuuta 1877 Ondonga, Ambomaa – 1. marraskuuta 1946 Tampere) oli suomalainen rovasti ja Ambomaalla toiminut lähetyssaarnaaja.

Ondongassa Ambomaalla syntyneen Karl Björklundin vanhemmat olivat lähetyssaarnaaja Bernhard Botolf Björklund (1844–1902) ja saksalaissyntyinen Katharina Kleinschmidt. Hän pääsi ylioppilaaksi 1898 Helsingin suomalaisesta normaalilyseosta ja suoritti Helsingin yliopistossa teologian erotutkinnon 1908. Björklund vihittiin papiksi 1909.

Björklund oli papiksi tultuaan lähetystyössä Ambomaalla yhtäjaksoisesti 10 vuoden ajan. Suomeen palattuaan Björklund oli ylimääräisenä pappina muun muassa Etelä-Pirkkalassa, Kangasalla ja Tyrvännössä. Björklund oli Tampereen tuomiokirkkoseurakunnassa vt. kirkkoherrana 1923-1926 ja kappalaisena 1927-1946. Hän sai rovastin arvon 1937. Björklund toimi Tampereella Lähetysyhdistyksen puheenjohtajana ja hän oli Englannin ja Ulkomaan Bibliaseuran apuna korjauslukijana ja kielen tarkistajana kun seura julkaisi Martti Rautasen ovambonkielisen Vanhan Testamentin raamatunkäännöksen.

Karl Björklund oli naimisissa vuodesta 1909 Eva Hämäläisen kanssa.

## Lähteet
Fort Liberty

**Fort Liberty** (vuoteen 2023 **Fort Bragg**) on Yhdysvaltain maavoimien suuri sotilastukikohta Pohjois-Carolinan osavaltion keskiosissa. Sen alue ulottuu Cumberlandin, Harnettin, Hoken ja Mooren piirikuntien alueelle, ja tukikohdassa työskentelee noin 54&nbsp;000 ihmistä. Läheisiä kaupunkeja ovat Fayetteville, Spring Lake ja Southern Pines.

Fort Libertyn tukikohdassa toimivat muun muassa Yhdysvaltain 82. maahanlaskudivisioona ja Delta Force -erikoisjoukko.
Psy 9th

**Psy 9th** () on eteläkorealaisen PSY:n kahdeksas studioalbumi, joka julkaistiin 29. huhtikuuta 2022. Albumi koostuu 12 kappaleesta, joista ”That That” on nimikkosingle. Albumilla on useita vierailevia artisteja.

## Kappaleet

# 
# 
# 
# 
# 
# 
# 
# 
# 
# 
# 
# 

## Lähteet
Anne Hyde

**Anne Hyde** (12. maaliskuuta 1637 – 31. maaliskuuta 1671), oli englantilainen aatelinen, tulevan Englannin kuninkaan Jaakko II:n ensimmäinen puoliso ja Yorkin herttuatar.

## Suku

Annen isä oli myöhempi Clarendonin jaarli ja hovin ylin virkamies (Lord Chancellor) Edward Hyde ja äiti baronetin tytär Frances Aylesbury.

## Hovinainen

Lady Anne Hydestä tuli 15-vuotiaana kuningas Kaarle I:n tyttären prinsessa Marian hovineito. Maria vei hänet Ranskaan maanpaossa olevan veljensä Kaarle II:n hoviin. Siellä Anne tapasi Marian nuoremman veljen Yorkin herttua Jamesin.
 
## Suhde herttua Jamesiin ja avioliitto
Heille muodostui suhde, Anne tuli raskaaksi, ja kuningas Kaarlen vaatimuksesta ja yleisen paheksunnan vuoksi, koska raskaudentila oli jo näkyvä,  pariskunta avioitui 3. syyskuuta 1660. Esikoispoika Charles syntyi kaksi kuukautta häiden jälkeen, mutta kuoli pian isorokkoon. Pariskunnalle syntyi kahdeksan muuta lasta, mutta vain kaksi tytärtä Mary ja Anna, elivät aikuisiksi saakka. 

## Yorkin herttuan puoliso
Yorkin herttuatar Anne oli älykäs ja kielellisesti lahjakas, ja ohjasi puolisoaan valtiollisissa asioissa. Hän sai hovissa monia vihollisia, jotka kadehtivat korkeaan asemaan noussutta Annea. Kuningas Jaakolla oli lukuisia naissuhteita, ja Annen juoruttiin murhauttaneen yhden hänen rakastajattaristaan. Aviomiehellä oli seitsemän tunnustettua aviotonta lasta kahden julkisen rakastajattaren, hovinaisten lady Arabella Churchillin ja lady Catherine Sedleyn kanssa.

Anne kääntyi salaa katoliseksi. Hän sai myös miehensä kääntymään, mutta Kaarle II:n vaatimuksesta tyttäret kasvatettiin anglikaanisen kirkon jäseninä.

Yorkin herttuatar Anne Hyde kuoli 34-vuotiaana, raskauksien uuvuttamana rintasyöpään maaliskuussa 1671. Hänet on haudattu Westminster Abbeyhin.

## Lapset
Annelle ja Jamesille syntyivät lapset: 

• Charles, Cambridgen herttua (22. lokakuuta 1660 – 5. toukokuuta 1661), kuoli alle vuoden ikäisenä isorokkoon.

• Maria II (30. huhtikuuta 1662 – 28. joulukuuta 1694), nai Oranian prinssi Vilhelm III:n, ei jälkeläisiä.

• James, Cambridgen herttua (12. heinäkuuta 1663 – 22. toukokuuta 1667), kuoli lapsena paiseruttoon.

• Anna I (6. helmikuuta 1665 – 1. elokuuta 1714), Englannin, Irlannin ja Skotlannin sekä Ison-Britannian kuningatar 1702–1714. Nai vuonna 1683 Tanskan prinssi Georgen, kaikki heidän 17 lasta kuolivat kohtuun, synnytyksessä tai lapsina isorokkoon.

• Charles, Kendallin herttua (4. heinäkuuta 1666 – 20. kesäkuuta 1667), kuoli alle vuoden ikäisenä kouristuksiin. 

• Edgar, Cambridgen herttua (14. syyskuuta 1667 – 15. marraskuuta 1669), kuoli 2-vuotiaana.

• Henrietta (13. tammikuuta 1669 – 15. marraskuuta 1669), kuoli alle vuoden ikäisenä.

• Catherine (9. helmikuuta 1671 – 5. joulukuuta 1671), kuoli alle vuoden ikäisenä.

## Lähteet
Juana de Ibarbourou

**Juana de Ibarbourou**, oikealta nimeltään **Juanita Fernández Morales**  (8. maaliskuuta 1892 Melo – 15. heinäkuuta 1979 Montevideo), oli uruguaylainen runoilija ja feministi. Hänet tunnettiin myös nimellä **Juana de América**. Hänen runoutensa oli useimmiten realistista ja eroottista, ja häntä on esitetty neljästi Nobelin kirjallisuuspalkinnon saajaehdokkaaksi. Hän julkaisi 17-vuotiaana naisten oikeuksia käsitelleen kirjoituksen ja piti esillä naisten oikeuksia läpi elämänsä.

Ibarbouroun runouteen vaikuttivat merkittävästi läheisten ihmisten menetykset, joita hän hän käsitteli kokoelmassaan *Perdida*, joka ilmestyi vuonna 1950. 
## Lähteet

## Aiheesta muualla
* http://www.los-poetas.com/j/juana.htm#JUANA%20DE%20IBARBOUROU
Oelde

**Oelde** on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin kaakkoisosassa. Oelden historia alkaa varhaiselta keskiajalta.

## Maantiede

Oelde sijaitsee Nordrhein-Westfalenin pohjoisosassa noin 115 kilometriä Düsseldorfista koilliseen ja 20 kilometriä Güterslohsta lounaaseen. Etäisyys Hampurista on noin 230 kilometriä lounaaseen, maanteitse noin 290 kilometriä.

Nykyinen Oelde syntyi 1970-luvun kuntaliitoksista. Siihen liitettiin vuonna 1970 Letten ja Sünninghausenin kunnat ja vuonna 1975 Strombergin kunta.

## Historia
Ensimmäinen asiakirjamaininta Oeldesta on vuodelta 890 muodossa Ulithi/Ulidi. Stromberg ilmaantuu aikakirjoihin 1177. Oelde paloi 1457 ja saman vuosisadan lopussa sen väkiluku oli noin 700 asukasta. Seuraava tuhoisa tulipalo koettiin 1605. Vuoden 1800 tulipalossa tuhoutui kaksi kolmasosaa paikkakunnasta. Oelde sai kaupunkioikeudet 1804 ja vuonna 1828 sen väkiluku oli noin 1&nbsp;450. Kaupunki liitettiin rautatieverkkoon 1847; moottoritieliittymän se sai 1939. Vuonna 1968, ennen kuntaliitoksia, Oelden väkiluku oli noin 15&nbsp;000.

Oelden historiallisia rakennuksia ovat muun muassa kirkot St. Johannes ja St. Vitus, joka sijaitsee Lettessä. Keskustan länsipuolella Ahmenhorstissa sijaitsee 1560-luvulla rakennettu Haus Geist, jonka arkkitehtuurissa yhdistyy renessanssi ja barokki.

## Talous ja liikenne
Oelden elinkeinoja ovat muun muassa huonekalu- ja puuteollisuus sekä koneenrakennus. Kaupungissa toimii kodinkonevalmistaja Mielen tuotantolaitos. Oelden rautatieasema, Bahnhof Oelde, sijaitsee rataosuudella Hamm–Minden. Moottoritie BAB 2 kulkee Oelden keskustan eteläpuolitse.

## Lähteet

## Aiheesta muualla
*Oelde, Nordrhein-Westfalen, Saksa — Sunrise, Sunset, and Daylength
Telgte

**Telgte** on kaupunki Nordrhein-Westfalenin osavaltiossa läntisessä Saksassa. Se sijaitsee Emsjoen varrella noin 12 kilometriä Münsteristä itään.

## Maantiede

Telgte sijaitsee Nordrhein-Westfalenin pohjoisosassa noin 110 kilometriä Düsseldorfista koilliseen. Etäisyys Hampurista on noin 230 kilometriä lounaaseen, maanteitse noin 280 kilometriä.

Telgte osa-alueet ovat varsinainen Telgte, Westbevern ja Vadrup. Westbevern oli aiemmin itsenäinen maalaiskunta, se liitettiin Telgteen 1975. Vadrup muodostaa Westbevernin luoteisosan.

## Historia
Telgten juuret ulottuvat varhaiskeskiaikaan. Kaupunki alkoi kasvaa historiallisten kauppareittien risteykseen paikalle, jossa Emsjoki oli helppo ylittää. Telgte sai kaupunkioikeudet 1238 ja sen ympäri rakennettiin puolustusmuuri, joka purettiin seitsenvuotisen sodan jälkeen 1760-luvulla. Kaupunki paloi vuosina 1393, 1500 ja 1739. Rutto tappoi noin puolet kaupungin väestöstä 1500-luvun lopulla. Telgte teollistui 1800-luvulla ja se sai rautatieyhteyden 1880-luvulla.

Telgten arvorakennuksia (*Baudenkmal*) ovat muun muassa Marienkapelle (1654–1657) ja goottilainen hallikirkko St. Clemens 1500-luvulta. Historiallisia ristikkotaloja on runsaasti. Telgtessä on myös *Baumdenkmal*: isolehtilehmus Marienlinde, joka oli 2000-luvun alussa noin 750 vuotta vanha.

Telgtellä on huomattava osa Günter Grassin teoksessa *Das Treffen in Telgte* (1979).

## Talous ja liikenne
Telgten merkittäviä elinkeinoja ovat terveydenhuolto, metallinjalostus ja viestintäelektroniikka.. Telgten rautatieasema, Station Telgte, sijaitsee rataosuudella Münster–Rheda-Wiedenbrück. Maantieliikenteen tärkeimmät väylät ovat Bundesstraße 64 ja Bundesstraße 51.

## Lähteet

## Aiheesta muualla
*Telgte, Nordrhein-Westfalen, Saksa — Sunrise, Sunset, and Daylength
Zelenodolsk (Ukraina)

**Zelenodolsk** () on kaupunki Dnipropetrovskin alueen lounaisosassa Ukrainassa. Kaupunki sijaitsee Kryvyi Rihin piirissä, maanteitse noin 50 kilometriä piirikeskus Kryvyi Rihistä eteläkaakkoon ja 198 kilometriä lounaaseen aluekeskus Dniprosta.

Zelenodolskin asukasluvuksi arvioitiin 12&nbsp;874 (2021). Vuonna 2001 väkiluku oli 14&nbsp;792; tuolloin ukrainalaisia oli noin 70 prosenttia ja venäläisiä 30 prosenttia väestöstä. Ennen Ukrainan kesällä 2020 tekemää aluehallinnollinnon uudistusta kaupunki oli osa Apostoloven piiriä.

Paikkakunnan historia liittyy keskeisesti Kryvyi Rihin lämpövoimalaitoksen rakentamiseen, joka hanke hyväksyttiin Ukrainassa tammikuussa 1961. Saman vuoden lopulla paikkakunnalle saapuivat ensimmäiset asukkaat aluksi tilapäisesti. Vuonna 1962 kaupunkityyppisen taajaman asema, vuonna 1965 voimalaitoksen ensimmäinen yksikkö avattiin. Vuonna 1968 asukkaita oli jo 6&nbsp;800. Vuonna 1993 kaupungiksi.

Kryvyi Rihin lämpövoimalaitos on 3&nbsp;000 MW:n tehollaan Ukrainan suurimpia. Sen rakentaminen alkoi 1961. Voimalaitoksen ensimmäinen yksikkö saatiin toimimaan 1965, ja kymmenes yksikkö vuonna 1973. Voimalaitoksen vuotuinen sähköntuotanto on keskimäärin 20 miljardia kWh (= 20 TWh). Voimalaitoksesta lähtevät 110 ja 330 kV:n sähkölinjat.

Venäjän hyökkäyssodan aikana Venäjän joukot tulittivat Zelenodolskia huhtikuussa 2022 esimerkiksi raketinheittimillä.

Зеленодольск, Украина - Здание городского совета.jpg|Kaupungintalo.
Зеленодольск, Украина - Стела на въезде в город.jpg|Kaupungin nimikyltti maantien varrella.


## Lähteet

## Aiheesta muualla

* Зеленодольська міська об`єднана територіальна громада   (zelenodolsk.com.ua)
Jalkapallon naisten SM-sarjakausi 1984

**Jalkapallon naisten SM-sarjakausi 1984** oli jalkapallon naisten SM-sarjan 11. kausi ja kaikkiaan 14. kerta, jolloin jalkapallon naisten Suomen mestaruus ratkaistiin. Mestaruuden voitti Helsingin Jalkapalloklubi, jolle saavutus oli kuudes virallinen Suomen mestaruus.

## Sarjajärjestelmä
Naisten SM-sarja 1984 pelattiin 12 joukkueen kaksinkertaisena sarjana, jonka neljä parasta selvisivät välieriin. Runkosarjan kolme viimeistä putosivat I divisioonaan kaudeksi 1985.  

## Joukkueet

## Runkosarja

  

  

## Mitaliottelut
### Välierät

### Pronssiottelu

### Loppuottelu

## Lähteet
Hänin kieli

**Hän** (omakielinen nimi: *Tr’ondëk Hwëch’in*, myös **han**) on uhanalainen athabasca-kieli, jota puhutaan Kanadan ja Alaskan rajaseudulla. Vuonna 2009 sillä arvioitiin olevan 14 puhujaa. Kieli jaetaan kahteen päämurteeseen.

Vuodesta 2014 lähtien hän on ollut yksi Alaskan tunnustetuista virallisista alkuperäiskielistä.

Häniä kirjoitetaan latinalaisin aakkosin. Kirjallinen standardi luotiin 1970-luvulla. Vuodesta 1991 lähtien Dawson Cityssa, Kanadassa, on toiminut kielen elvyttämiseen tarkoitettu ohjelma. Kieltä opetetaan niin lapsille kuin aikuisillekin.

## Fonologia

### Konsonantit

Lähde:

### Vokaalit

Lähde:

## Lähteet
Hyvinkään linja-autoturma

**Hyvinkään linja-autoturma** tapahtui varhain aamulla 16. heinäkuuta 1937 kun Vaasan ja Helsingin välillä liikennöinyt linja-auto syöksyi Hyvinkään rautatieaseman lähellä alas 9 metrin korkuiselta rautatien ylikulkusillalta. Onnettomuudessa kuoli kolme henkilöä ja neljä loukkaantui vakavasti.

Vaasan-Kristiinankaupungin-Helsingin välillä liikennöinyt Oy Närpiön Kalan omistama linja-auto VA 4602 saapui kello 4 aikaan aamulla Hyvinkään kauppalasta rautatien yli johtavalle sillalle. Yhdistetyssä linja- ja tavara-autossa oli kuljettajan lisäksi kuusi matkustajaa ja rahtitavarana rapulasti. Sillalla auto kääntyi jyrkästi oikealle, syöksyi yli jalkakäytävän, mursi suojakaiteen ja putosi 9 metrin korkeudelta rautatiekiskoille pyörähtäen samalla ympäri. Auton katto ja oikea kylki murskautuivat ja koko auton kori painui kasaan. Onnettomuudessa kuoli heti auton kuljettaja ja yksi matkustaja, toinen matkustaja kuoli myöhemmin sairaalassa. Neljä matkustajaa loukkaantui vakavasti. Loukkaantuneet kuljetettiin junalla Helsinkiin sairaalaan sen jälkeen kun he olivat saaneet Hyvinkäällä ensiavun. 

Onnettomuuden syynä oli kuljettajan nukahtaminen. Auton lähtöaika Vaasasta oli 15.30 ja sen saapumisaika Helsinkiin seuraavana aamuna kello 5.45. Sama kuljettaja joutui olemaan ohjauspyörän takana yli 14 tuntia yhteen menoon. 500 kilometrin mittaisella linjalla liikennöitiin neljästi viikossa ja linjalla ajaneet kaksi kuljettajaa tekivät matkan kumpikin kaksi kertaa viikossa. Onnettomuusauton vuonna 1912 syntynyt kuljettaja oli ajanut linjaa parin kuukauden ajan. 

## Lähteet
Maria (Orania-Nassau)

**Maria Henrietta** (1631–1660) oli Stuart-sukuun kuulunut Englannin prinsessa, josta tuli Oranian käskynhaltijan puoliso ja Englannin kuningas Vilhelm III Oranialaisen äiti.

Maria Henrietta oli Kaarle I:n ja Henrietta Marian vanhin tytär. Hän sai arvonimen Princess Royal vuonna 1642. Hänen isällään oli monia ajatuksia valtiollisesti edullisista naimakaupoista, ja lopulta Maria kihlattiin Alankomaiden käskynhaltijan pojalle Vilhelmille. Häitä juhlittiin 1641, kun morsian oli 9-vuotias ja sulhanen 15-vuotias. Vuonna 1642 Maria muutti äitinsä kanssa Hollantiin. Isä jäi Englantiin, missä oli puhkeamassa sisällissota jossa hän sai surmansa vuonna 1640.

Marian aviomies seurasi isäänsä käskynhaltijana vuonna 1647. Hän menehtyi isorokkoon vuonna 1650. Heidän ainoa lapsensa tuleva Vilhelm III Oranialainen, syntyi isänsä kuoleman jälkeen. Isän sukulaiset sekaantuivat voimakkaasti pojan kasvatukseen. Maria ei ollut suosittu Hollannissa, ja hänen suhteensa Englannin valtaistuimelta syrjäytettyyn Stuartin sukuun toi lisää ongelmia.

Marian veli Kaarle II nousi valtaan, ja Maria palasi Englantiin syksyllä 1660. Hän sairastui isorokkoon ja kuoli 29-vuotiaana.

Maria on haudattu Westminster Abbeyhin.

## Lähteet
Jalkapallon naisten SM-sarjakausi 1987

**Jalkapallon naisten SM-sarjakausi 1987** oli jalkapallon naisten SM-sarjan 14. kausi ja kaikkiaan 17. kerta, jolloin jalkapallon naisten Suomen mestaruus ratkaistiin. Mestaruuden voitti Helsingin Jalkapalloklubi, jolle saavutus oli kahdeksas Suomen mestaruus.

## Sarjajärjestelmä
Naisten SM-sarja 1987 pelattiin 10 joukkueen kaksinkertaisena sarjana, jonka viimeinen putosi I divisioonaan kaudeksi 1988 ja toiseksi viimeinen karsi sarjapaikastaan naisten I divisioonan toiseksi sijoittuneen kanssa. 

## Joukkueet

## Sarjataulukko

 

 
 

 

## SM-karsinta

*FC Kuusysi nousi SM-sarjaan yhteismaalein 7−1.

## Lähteet
Jalkapallon naisten SM-sarjakausi 1985

**Jalkapallon naisten SM-sarjakausi 1985** oli jalkapallon naisten SM-sarjan 12. kausi ja kaikkiaan 15. kerta, jolloin jalkapallon naisten Suomen mestaruus ratkaistiin. Mestaruuden voitti Kaunis Nainen Futis, jolle saavutus oli ensimmäinen Suomen mestaruus.

## Sarjajärjestelmä
Naisten SM-sarja 1985 pelattiin 10 joukkueen kaksinkertaisena sarjana, jonka neljä parasta selvisivät välieriin. Runkosarjan kaksi viimeistä putosivat I divisioonaan kaudeksi 1986.  

## Joukkueet

## Runkosarja

 
 
  

## Välierät

*HJK loppuotteluihin yhteismaalein 2−0.

*KNF loppuotteluihin yhteismaalein 2−1.

## Pronssiottelut

*TPS pronssimitaleille yhteismaalein 7−0.

## Loppuottelu

*KNF Suomen mestari yhteismaalein 4−0.

## Lähteet
Jalkapallon naisten SM-sarjakausi 1988

**Jalkapallon naisten SM-sarjakausi 1988** oli jalkapallon naisten SM-sarjan 15. kausi ja kaikkiaan 18. kerta, jolloin jalkapallon naisten Suomen mestaruus ratkaistiin. Mestaruuden voitti Helsingin Jalkapalloklubi, jolle saavutus oli yhdeksäs Suomen mestaruus.

KNF:n luovuttua sarjasta sen sarjapaikka siirtyi PP-Futikselle.

## Sarjajärjestelmä
Naisten SM-sarja 1988 pelattiin 10 joukkueen kaksinkertaisena sarjana, jonka viimeinen putosi I divisioonaan kaudeksi 1989. Sarjan toiseksi viimeinen osallistui neljän joukkueen karsintasarjaan naisten I divisioonan lohkovoittajien kanssa. Karsintasarjan kaksi parasta saivat paikan SM-sarjaan kaudeksi 1989. 

## Joukkueet

## Sarjataulukko

 

 
 

 

## SM-karsintasarja

 

## Lähteet
Emerson Buckley

**Emerson Buckley** (14. huhtikuuta 1914 New York, New York – 19. marraskuuta 1989 Miami, Florida) oli yhdysvaltalainen kapellimestari.

Buckley opiskeli musiikkia Columbian yliopistossa, josta valmistui 22-vuotiaana. Hän hyväksyi heti ensimmäisen nimityksensä ja pääsi Columbia Grand Operan kapellimestariksi. Buckley toimi vuosina 1950–1973 Florida Grand Operan (Miamin ooppera) musiikillisena johtajana; tämän jälkeen hän oli siellä taiteellisen johtajan asemassa sekä residenssikapellimestarina vuoteen 1986. Seattlen oopperan kapellimestari hän oli vuosina 1964–1975. Buckley myös johti usein esityksiä New Yorkin kaupunginoopperassa, esiintyi vierailevana kapellimestarina Chicagon lyyrisessä oopperassa ja työskenteli Luciano Pavarottin kiertuekapellimestarina. Hän teki Pavarottin kanssa monia konserttikiertueita eri puolilla maailmaa ja esiintyi itsenään vuoden 1982 elokuvassa *[[Yes, Giorgio]]*, jossa Pavarottikin esiintyi. 

Buckley johti Douglas Mooren oopperan *[[The Ballad of Baby Doe]]* revision (1958) ja Robert Wardin Pulitzer-palkitun oopperan *[[The Crucible (ooppera)|The Crucible]]* (1961) kantaesitykset New Yorkin kaupunginoopperassa. Hän johti lisäksi orkesterimusiikkia ja toimi Fort Lauderdalen sinfoniaorkesterin pitkäaikaisena musiikillisena johtajana. Hänen tekemänsä levytykset, joita julkaisivat Deutsche Grammophon ja Albany Records, sisälsivät kuitenkin lähinnä oopperaohjelmistoa. Merkittäviksi nousivat äänitykset Buckleyn johtamista Pavarottin konserteista Kiinassa ja Münchenissä vuodelta 1986.

Buckley kuoli keuhkoahtaumatautiin kotonaan Miamissa marraskuussa 1989.

## Lähteet
Lettonauhasammal

**Lettonauhasammal** (*Aneura pinguis*) on koko Suomessa märillä ja ravinteisilla kasvupaikoilla esiintyvä maksasammal.

Lettonauhasammal kasvaa yksittäisversoina tai pieninä kasvustoina märällä maalla tai muiden sammalten seassa. Sen versot ovat yleensä 2–6 senttimetriä pitkiä ja epäsäännöllisesti haarovia. Se on melko helppo tunnistaa ja sekoitettavissa lähinnä liuskasammaliin, joiden sekovarsinauhat ovat tavallisesti kapeampia, alle kolmen millimetrin mittaisia. 

## Lähteet
Lettokuirisammal

**Lettokuirisammal** (*Calliergon richardsonii*) on koko Suomessa letoilla ja muilla eutrofisilla kasvupaikoilla esiintyvä lehtisammal. Lettokuirisammal on keskikokoinen, 5–10 senttimetrin mittainen sammal ja kasvaa yksittäin tai puhtaina kasvustoina. Se muistuttaa ulkonäöltään hetekuirisammalta, mutta hetesirppisammalen lehtisuoni on vahva ja ulottuu lehden kärkeen saakka. Lajien erottaminen toisistaan vaatii usein tarkastelua luupilla.

## Lähteet
Naisten Ykkösen kausi 2021

**Naisten Ykkösen kausi 2021** oli jalkapallon Naisten Ykkösen 38. kausi. Sarjan voitti Oulu Nice Soccer. 

## Sarjamuoto
Kaudella 2021 Naisten Ykkösessä pelattiin 12 joukkueen kaksinkertainen runkosarja, jonka voittaja nousi Kansalliseen Liigaan kaudeksi 2022 ja toiseksi sijoittunut karsi liigapaikasta Kansallisen Liigan alemman loppusarjan toiseksi viimeiseksi sijoittuneen kanssa. Kolme viimeistä putosivat Naisten Kakkoseen kaudeksi 2022. 

## Joukkueet

## Sarjataulukko

 

 
 

 

 

## Liigakarsinta

*HPS säilytti paikkansa Kansallisessa Liigassa yhteismaalein 4-0.

## Lähteet
Pernilla Söderlund

**Pernilla Söderlund** (s. 30. lokakuuta 1969) on ahvenanmaalainen poliitikko liberaalipuolueesta. Hän on toiminut Ahvenanmaan maakuntapäivien jäsenenä marraskuusta 2015.

Söderlund nousi maakuntapäivien jäseneksi maakuntavaalien 2015 jälkeen varaedustajan paikalta, Katrin Sjögrenin aloitettua Ahvenanmaan maaneuvoksena. Hän oli ensimmäisellä vaalikaudellaan 2015–2019 maakuntapäivien sosiaali- ja ympäristövaliokunnan jäsen. Maakuntavaaleissa 2019 Söderlund valittiin jatkamaan maakuntapäivien jäsenenä. Hän aloitti marraskuussa 2019 sosiaali- ja ympäristövaliokunnan puheenjohtajana.  

Söderlund työskenteli ennen poliittista uraansa kätilönä ja terveydenhoitajana Maarianhaminassa. Hän valmistui kätilöksi vuonna 1993 ja terveydenhoitajaksi vuonna 2000. 

## Lähteet

## Aiheesta muualla
*
Marja Bål Nango

**Marja Bål Nango** (s. 1988 Oslo, Norja) on pohjoissaamelainen elokuvantekijä, käsikirjoittaja ja elokuvaohjaaja.

## Elämäkerta
Marja Bål Nango syntyi vuonna 1988 Oslossa Norjassa. Hänen siskonsa Ingir Ane Bål Nango on myös elokuvantekijä ja elokuvaohjaaja. Heidän vanhempansa ovat poronhoitajia.

Siskot varttuivat Galgossa, Skibotnissa, Tromssan läänissä. Koulun jälkeen Nango lähti Lillehammerin korkeakouluun lukemaan elokuva- ja TV-tieteitä. Vuonna 2010 hän alkoi opiskella Nordlandin taide- ja elokuva-ammattikoulussa, josta hän valmistui vuonna 2012. Tämän jälkeen hän opiskeli elokuvantekoa Saamelaisten korkeakoulussa vuosina 2012&#x2013;2013.

## Elokuvaura
Nango oli ohjannut ensimmäisen lyhytelokuvansa *Abstrávttahasat* jo ennen valmistumistaan. Tämä elokuva näytettiin vuonna 2011 Norjan elokuvainstituutin Cinemateketissa Oslossa. Seuraavana vuonna elokuva näytettiin Grimstadin lyhytelokuvafestivalissa ja myöhemmin myös Tromssan kansainvälisellä elokuvafestivaalilla (TIFF).

Samana vuonna valmistui Nangon toinen lyhytelokuva, dokumenttielokuva *Halvt ditt og halvt datt*, jossa kerrotaan minkälaista on olla monikulttuurinen. Elokuvassa hän haastattelee seitsemää monikulttuurista nuorta. Tämäkin elokuva näytettiin TIFFillä.

Vuonna 2012 Nango valmistui Nordlandin taide- ja elokuva-ammattikoulusta. Hänen lopputyönsä oli lyhytelokuva *Før hun kom, etter han dro*. Sen lisäksi Nango oli myös kirjoittanut ja ohjannut elokuvan. Tästä elokuvasta hän voitti palkinnon vuoden 2013 imagineNATIVE-elokuvafestivaalilla Torontossa.

Samana vuonna hänen lyhytelokuvansa *Juletrollet* sai ensi-iltansa. Nango kirjoitti elokuvan käsikirjoituksen ja ohjasi elokuvan. Sen lisäksi hän osallistui moneen jälkityöhön. Elokuva seuraa pikku Inger Marjaa, joka haluaa täydellisen joulukuusen. Hänen äidillään ei kuitenkaan ole tarpeeksi rahaa siihen ja Inger Marja toivoo joulupukin auttavan heitä. Sinä vuonna Nango sai kolmivuotisen työstipendin Saamelaisten taideneuvostosta.

## Palkinnot
Vuonna 2011 Nango valittiin Riddu Riđđu -festivaalin Vuoden nuoreksi taiteilijaksi. Vuonna 2020 hän sai Rhode Islandin kansainvälisen elokuvafestivaalin palkinnon elokuvastaan *Njuokčamat*. Samana vuonna ja samasta elokuvasta Nango ja hänen siskonsa saivat myös Best Live Action Short -palkinnon imagineNATIVE-elokuvafestivaalilla ja Palm Springsin kansainvälisen elokuvafestivaalin palkinnon.

## Filmografia
* 2015: *Hilbes Biigá* (tai *O.M.G. – Oh máigon girl*)
* 2014: *Halvt ditt og halvt datt*
* 2012: *Før hun kom, etter han dro*
* 2012: *Juletrollet*
* 2011: *Abstrávttahasat*

## Lähteet
Vuoden nuori taiteilija (Riddu Riđđu)

Vuoden nuori taiteilija tai **Riddu Riđđun vuoden nuori taiteilija** (,  ja ) on taidepalkinto, jonka Riddu Riđđu on vuosittain myöntänyt 18&#x2013;25-vuotiaille saamelaisille taiteilijoille vuodesta 2000. Aiemmin 15&#x2013;18-vuotiaat ovat voineet myös osallistua.

## Palkinnonsaajat

## Lähteet
NeoChat

**NeoChat** on avoimen lähdekoodin pikaviestintäohjelma, joka käyttää Matrix-protokollaa. Se on kirjoitettu C++-ohjelmointikielellä käyttäen KDE Frameworks -ohjelmistokehyksiä.

NeoChat tukee muun muassa ryhmiä, kanavia ja tiedostojen jakamista. Se on käytettävissä tietokoneilla sekä mobiililaitteilla.

## Historia
NeoChatin versio 1.0 julkaistiin joulukuussa 2020.

## Katso myös
* Element
* Fractal

## Lähteet

## Aiheesta muualla

* Verkkosivusto
* Git-arkisto
Fractal

**Fractal** on avoimen lähdekoodin pikaviestinasiakasohjelma, joka noudattaa Matrix-protokollaa. Se on kirjoitettu Rust-ohjelmointikielellä ja käyttäen GTK4.

Fractal tukee muun muassa päästä päähän -salausta, ryhmiä, kanavia ja tiedostojen jakamista. Se on käytettävissä tietokoneilla sekä mobiililaitteilla.

## Historia
Fractalin ensimmäinen julkaisu oli versio 0.1.0 marraskuussa 2017.

## Katso myös
* Element

## Lähteet

## Aiheesta muualla

* Verkkosivusto
* Git-arkisto
Bloodywood

**Bloodywood** on intialainen folk metal -yhtye.

Yhtye yhdistää nu metal -tyyliä ja perinteisiä intialaisia soittimia sanoituksiin, joista osa on punjabin kielellä.

## Historia
Yhtyeen historia juontaa vuoteen 2008, jolloin Karan Katiyar opetteli kitaransoittoa. Ennen yhtyeen muodostamista Karan teki parodiaversioita suosituista bollywood-kappaleista. Vuonna 2015 Karan tapasi Jayant Bhadulan, jonka kanssa hän teki "Sinbad The Sailor" -kappaleesta version nimellä "Sinbad The Slayer". Karan lopetti lakimiehenä ja keskittyi musiikkiin, jolloin syntyi nimi Bloodywood. Yhtye sai huomiota vuonna 2017 versiolla vuoden 2003 kappaleesta "Mundian To Bach Ke". Karanin tekemä lyriikkavideo päätyi räppäri Raoul Kerrin tietoon, joka pyysi tekemään videon kappaleeseen "For Her".
Kerr tuli vierailijaksi kappaleessa "Ari Ari", mutta on ollut yhtyeessä siitä lähtien.

Yhtye nousi internetin kautta suosioon kun kappaleen "Ari Ari" musiikkivideo julkaistiin. Aikaisemmin yhtye oli julkaissut metalliversioita pop-kappaleista. Yhtyeen kappale "Jee Veerey" kertoo masennuksesta ja "Endurant" kertoo kiusaamisesta. Oman materiaalin julkaisemisen myötä yhtye sai yhteydenoton Wacken Open Air festivaalin järjestäjiltä, jolloin yhtye aloitti harjoittelemisen lavaesiintymistä varten. Wackenissa Karanin, Jayantin ja Kerrin lisäksi yhtyeessä soitti Sarthak Pahwa dholia (kaksipäistä rumpua). 

Yhtyeen albumi *Rakshak* on julkaistu 18. helmikuuta 2022. Albumilla yhtye yhdistää intialaista huilua ja elektronisia elementtejä. Albumin kappaleelle "Aaj" () on julkaistu musiikkivideo ja "Gaddaar" on julkaistu singlenä.

Yhtye julkaisi singlen "Nu Delhi" loppuvuodesta 2024 ja ilmoitti tulevasta kiertueesta Euroopassa vuonna 2025. Yhtyeen albumi *Nu Delhi* julkaistiin maaliskuussa 2025. Tammikuussa 2025 yhtye julkaisi musiikkivideon "Tadka" uudelle singlelle.

## Jäsenet
* Karan Katiyar: kitara, huilut
* Jayant Bhadula: laulu, murina
* Raoul Kerr: laulu, rap

### Kiertuejäsenet
* Sarthak Pahwa: dhol
* Roshan Roy: basso
* Vishes Singh: rummut

## Diskografia
* 
* 
* 

## Lähteet

## Aiheesta muualla
*
Tauno Lähdeniemi

**Tauno Jalmari Lähdeniemi** (25. marraskuuta 1920 Nurmijärvi – 27. lokakuuta 1978 Tuusula) oli suomalainen virkamies ja yritysjohtaja, joka sai maanviljelysneuvoksen arvonimen.

Lähdeniemen vanhemmat olivat maanviljelijä Edvard Akselinpoika Lähdeniemi ja Hilda Elvira Laakso ja puoliso vuodesta 1948 sairaanhoitaja Ella Tuulikki Seuranen. Lähdeniemi tuli ylioppilaaksi Keravan yhteiskoulusta vuonna 1941 ja valmistui agronomiksi Helsingin yliopistosta vuonna 1948. Hän oli ensin maanviljelysseuran palveluksessa Varsinais-Suomessa ja sitten vuodesta 1954 Valtion viljavaraston siemenosaston johtaja ja viljavaraston apulaisjohtaja vuodesta 1960. Hankkijan siemen- ja viljaosaston johtajaksi Lähdeniemi nimitettiin vuonna 1964. Vuonna 1968 hänestä tuli koko Maatalous-Hankkijan johtaja ja Hankkijan johtokunnan jäsen. Hänen vastuulleen kuuluivat muun muassa Hankkijan siemenkeskukset, rehuteollisuus, kasvinjalostuslaitos koetiloineen sekä taimisto. Lähdeniemellä oli myös useita alansa kotimaisia ja kansainvälisiä luottamus- ja asiantuntijatehtäviä. Maanviljelysneuvoksen arvonimen hän sai vuonna 1976. Lähdeniemi menehtyi liikenneonnettomuudessa syksyllä 1978. 

## Lähteet
Veikko Mannerkoski

**Veikko Kalervo Mannerkoski** (3. tammikuuta 1907 Pusula – 17. toukokuuta 1980 Hämeenlinna) oli suomalainen järjestöjohtaja ja virkamies, joka sai maanviljelysneuvoksen arvonimen.

## Henkilöhistoria
Mannerkosken vanhemmat olivat maanviljelijä Andres Berndt Mannerkoski, aiemmin Malmström, ja Amanda Maria Ståhlberg ja puoliso vuodesta 1933 Vieno Margareta Anttila. Professori, rehtori, pääjohtaja Markku Mannerkoski ja kauppaneuvos Lauri Mannerkoski ovat heidän poikiaan. Veikko Mannerkoski tuli ylioppilaaksi Helsingin maanviljelyslyseosta vuonna 1926 ja valmistui agronomiksi ja maatalous- ja metsätieteiden kandidaatiksi Helsingin yliopistosta vuonna 1932. Hän oli valmistuttuaan ensin Hämeen maanviljelysseuran karjatalouskonsulentti ja sitten 1936–1969 seuran toiminnanjohtaja. Hämeen läänin maatalouskeskuksen johtajana Mannerkoski toimi 1970–1972. Mannerkoskella oli myös useita luottamustehtäviä varsinkin osuustoiminnan piirissä. Hän oli muun muassa Hämeenlinnan Seudun Osuuskassan perustajajäsen, hallintoneuvoston puheenjohtaja ja yli 30 vuoden ajan pankin johtokunnan puheenjohtaja. Maanviljelysneuvoksen arvonimen Mannerkoski sai vuonna 1959. 

## Julkaisuja
* *Hämeen läänin maanviljelysseuran alueen maataloudellisista oloista*, 1941

## Lähteet
Stephen Hartke

**Stephen Hartke** (s. 6. heinäkuuta 1952 Orange, New Jersey) on yhdysvaltalainen säveltäjä.

Hartke varttui Manhattanilla ja esiintyi lapsuudessaan kuoropoikana muiden muassa New York Pro Musican, New Yorkin filharmonikkojen, American Symphony Orchestran ja Metropolitan-oopperan kanssa. Hän sai kandidaatin arvonsa Yalen yliopistosta ja maisterin arvonsa Pennsylvanian yliopistosta. Filosofian tohtoriksi hän väitteli Kalifornian yliopistosta, Santa Barbarasta.

Hartke sai vuonna 2013 parhaan nykyklassisen sävellyksen Grammy-palkinnon teoksesta *Meanwhile – Incidental Music To Imaginary Puppet Plays*, joka on Eighth Blackbird -kokoonpanolle sävelletty surrealistinen sekstetto. Lisäksi Hartke on säveltänyt muun muassa konsertot klarinetisti Richard Stoltzmanille ja viulisti Michelle Makarskille. Hänen kolmannen sinfoniansa tilasivat Lorin Maazel sekä New Yorkin filharmonikot, ja sen kohdalla tehtiin yhteistyötä Hilliard Ensemblen kanssa. Muita tilaustöitä Hartke on tehnyt muiden muassa Chamber Music Society of Lincoln Centerille, Carnegie Hallille, Glimmerglass Operalle ja Los Angelesin filharmonikoille. Hartken säveltämä ooppera *The Greater Good or The Passion of Boule de Suif* perustuu Maupassantin tarinaan. Tyylillisesti Hartke on hylännyt 1900-luvun jälkipuoliskolla suositun sarjallisuuden ja tehnyt musiikkia, jossa on viittauksia tonaalisuuteen. Hän on omaksunut vaikutteita muun muassa jazzista, minimalismista ja gamelanista. Hänen tyyliinsä on vaikuttanut myös hänen tekemänsä tutkimus varhaisesta polyfonisesta musiikista. Hartken musiikkia on kustantanut Keiser Southern Music. Hänen teostensa levytyksiä on saatavilla muiden muassa Albany-, Chandos-, EMI- ja Naxos-levymerkeillä.

Hartken saamien palkintojen joukossa ovat olleet myös American Academy in Romen Rome Prize, Yhdysvaltain taide- ja kirjallisuusakatemian Academy Award ja kaksi Charles Ives -palkintoa, joista toinen oli oopperapalkinto. Hartke valittiin Yhdysvaltain taide- ja kirjallisuusakatemian jäseneksi vuonna 2009.

Hartke opetti Fulbright-professorina brasilialaisessa São Paulon yliopistossa ennen liittymistään USC Thornton School of Musicin henkilökuntaan vuonna 1987. Vuonna 2015 hänestä tuli Oberlinin musiikkikonservatorion sävellysprofessori. Hartke asuu Glendalessa, Kaliforniassa perheensä kanssa. Hänen vaimonsa on Lisa Stidham, ja hänellä on poika Sandy.

## Lähteet
NEWS

**NEWS** () on Ison-Britannian sisätautilääkäriyhdistyksen vuonna 2012 laatima potilaan peruselintoimintojen pisteytysjärjestelmä. Sen käyttö laajeni vuonna 2017 Ison-Britannian julkiseen terveydenhuoltoon. Pisteytykseen vaikuttavat potilaan

* hengitystaajuus
* happisaturaatio
* verenpaine
* syketaajuus
* tajunnan taso
* lämpötila
* lisähapen käyttö

Jokainen osa-alue pisteytetään pisteillä 0–3 ja pistemäärä nousee, mitä enemmän arvo poikkeaa normaalista mittaustuloksesta. 

Kansallinen NEWS-pisteytysjärjestelmä julkaistiin Suomessa vuonna 2018. Potilaan tilaa arvioidaan ABCD-protokollan mukaisesti. Mittaustulokset sijoitetaan taulukkoon, josta muodostuu NEWS-pisteet. Pisteiden perusteella päätetään, miten toimitaan jatkossa. Pistemäärä 1–4 edellyttää muiden hoitajien tiedottamista potilaan tilanteesta ja pisteiden laskua uudestaan kahdeksan tunnin kuluttua. Yli seitsemän pistettä edellyttää välittömiä toimenpiteitä. Hoitajan huoli potilaasta on myös tärkeä mittari potilaan fysiologisten arvojen lisäksi. Pisteytys on käytössä sairaaloiden lisäksi perusterveydenhuollossa, kotihoidossa sekä ensihoidossa. 

Toimintaohjeissa on sairaalakohtaisia eroja, mutta vuodeosaston hoitaja voi tehdä MET-ryhmälle hälytyksen, jos potilaan vointi muuttuu huonommaksi tai on vaarassa huonontua. Potilaan vointia voidaan luokitella NEWS-pisteytystä käyttäen.

## Katso myös

* ISBAR
* EWS

## Lähteet
Skowhegan

**Skowhegan** on kaupunki Somersetin piirikunnassa Mainessa Yhdysvalloissa. Se on piirikuntansa hallintokeskus. Vuoden 2020 väestönlaskennan mukaan kaupungissa oli 8&nbsp;620 asukasta. Asukkaista 19,3&nbsp;% oli alle 18-vuotiaita, 55,4&nbsp;% 18–64-vuotiaita ja 25,3&nbsp;% yli 64-vuotiaita.

## Lähteet

## Aiheesta muualla

*Skowheganin verkkosivut
Lauri Mela

**Lauri Antero Mela**, vuoteen 1906 **Melander** (4. elokuuta 1903 Suomusjärvi – 1. huhtikuuta 1987 Nummi-Pusula) oli suomalainen maanviljelijä, opettaja ja koulunjohtaja, joka sai maanviljelysneuvoksen arvonimen.

Melan vanhemmat olivat maanviljelijä Akseli Elias Mela ja Amanda Sofia Eliasson ja puoliso vuodesta 1934 Irja Mirjam Airaksinen.
Mela tuli ylippilaaksi Lohjalla vuonna 1923 ja valmistui agronomiksi Helsingin yliopistosta vuonna 1930. Hän oli valmistuttuaan maanviljelyskonsulentti Pohjois-Karjalan maanviljelysseurassa ja sitten 1932–1937 Pohjois-Karjalan tietopuolisen karjanhoitokoulun karjatalousopettaja ja oppilaitoksen johtaja Hammaslahdessa. Itä-Hämeen tietopuolisen karjanhoitokoulun karjatalousopettajaksi ja johtajaksi Mela siirtyi vuonna 1932. Mela osallistui sekä talvisotaan että jatkosotaan.

Mela oli ollut muun ohella maanviljelijä jo 1920-luvun lopulta ja ryhtyi harjoittamaan maanviljelystä kokopäivätoimisesti vuonna 1945. Hänellä oli lukuisia luottamus- ja asiantuntijatehtäviä, kuten maitojauhetta vuodesta 1952 valmistaneen Maitopulveri Oy:n, sittemmin Kuivamaito Oy, hallituksen puheenjohtajuus yhtiön perustamisesta aina vuoteen 1979 asti. Tässä tehtävässä hän toimi läheisessä yhteistyössä yhtiön pitkäaikaisen toimitusjohtajan maanviljelysneuvos Urho Heikkilän kanssa. Mela oli myös muun muassa MTK:n Säätiön jäsen ja puheenjohtaja sekä Nummen kunnanvaltuutettu 1948–1957. Maanviljelysneuvoksen arvonimen Mela sai vuonna 1959. Sotilasarvoltaan hän oli reservin kapteeni.

## Lähteet
Ševtšenkon tieteellinen seura

**Ševtšenkon tieteellinen seura** (, *НТШ* eli *NTŠ*) on vanhin ukrainalainen tieteellinen seura, ja se oli pitkään Ukrainan ainoa huomattava tieteellinen seura.

Seura perustettiin 11. joulukuuta 1873 Lvivissä. Perustettaessa sen nimi oli Ševtšenkon seura (Tovarystvo im. Ševtšenka). Tehtäväksi sille tuli aluksi ukrainalaisen kirjallisuuden kehittymisen edistäminen. Seuran perustajat olivat ukrainalaista kulttuuriväkeä molemmin puolin Itävallan–Venäjän rajaa. Johtohahmo oli Oleksandr Konyskyi, ja tukijoihin kuuluivat Jelysaveta Myloradovytš, Dmytro Pyltšykov, Myhailo Žutšenko ja Stepan Katšala. Ensimmäisenä toimenaan seura osti kirjapainon ja kustantamon 1874. Vuonna 1891 sillä oli jo 20 julkaistua kirjaa, joista yksi oli Omelian Ohonovskyin uraauurtava kolmiosainen Ukrainan kirjallisuushistoria, sekä aikakauslehdet *Pravda* (1878–1889) ja *Zoria* (Lviv; vuodesta 1885). Seuran ensimmäiset puheenjohtajat olivat Kornylo Suškevytš (1874–1885), Sydir Hromnytskyi (1885–1886, 1887–1890), Demian Hladylovytš (1886–1887, 1890–1882) ja Julijan Tselevytš (1892). Historioitsija Myh’ailo Hruševskyi‎n puheenjohtajakaudella (1897–1913) seurasta tuli käytännössä Ukrainan epävirallinen tiedeakatemia.

Seuran toiminta lakkautettiin 1940, ja sen omaisuus otettiin valtiolle. Seuran jäseniä katosi tai heidän toimintansa estettiin, ja monet siirtyivät länteen.

Seuran toiminta elvytettiin Münchenissä 1947. Ukrainalaisia pakolaisia muutti suuret määrät Amerikkaan, ja paikallisosastoja perustettiin Yhdysvaltoihin, Kanadaan ja Australiaan. Seura alkoi julkaista ensyklopedioita, jotka muodostavat *[[Encyclopedia of Ukraine]]n* pohjan, ja sillä on muutenkin laajaa julkaisutoimintaa. Se on laajentanut tutkimus- ja julkaisutoimintaa monille aloille.

Ševtšenkon tieteellisen seuran toiminta Lvivissä käynnistettiin uudestaan 1989.

Seura jakaa Ukrainan Ševtšenkon kansallista palkintoa.

## Lähteet
Piltti Heiskanen

**Piltti Heiskanen** (12. toukokuuta 1912 Terijoki – 14. syyskuuta 2001 Hanover, New Hampshire, Yhdysvallat) oli suomalaissyntyinen yhdysvaltalainen diplomaatti. Hän toimi Yhdysvaltain Helsingin-suurlähetystön lehdistöpäällikkönä.

## Julkaisuja
* *Die Sterne sind geblieben: Porträt einer Freundschaft mit Alice und Carl Zuckmayer*; tekijät Christine ja Piltti Heiskanen. Classen, Zürich 1980

## Toimitustöitä
* Arvo Tuominen : *The bells of the Kremlin: an experience in communism*; toim. Piltti Heiskanen,  käännös Lily Leino, esipuhe Harrison E. Salisbury.  University Press of New England, Hanover, New Hampshire 1983

## Lähteet

## Aiheesta muualla
Piltti Heiskasen lehtiartikkeleita:
* Sodan muistomerkit ovat melkein uusia, Helsingin Sanomat, 03.10.1937, nro 266, s. 12, Kansalliskirjaston digitaaliset aineistot
* Marssivat maailmankatsomukset, Ilta-Sanomat, 21.10.1937, nro 243, s. 2, Kansalliskirjaston digitaaliset aineistot
* Lontoon katujen taiteilijoita, Helsingin Sanomat, 24.10.1937, nro 287, s. 34, Kansalliskirjaston digitaaliset aineistot
* Unkarilainen kreivitär, josta tulee Euroopan kaunein kuningatar, Uusi Suomi, 03.04.1938, nro 90, s. 38, Kansalliskirjaston digitaaliset aineistot
* "Mahatma Gandhi'han on myös suomalainen." Missä maanosassa on Suomi? Ulkomaalaisten Suomi-käsityksiä, Ilta-Sanomat, 28.12.1937, nro 299, s. 2, Kansalliskirjaston digitaaliset aineistot
* Emden - elävä museo, Helsingin Sanomat, 17.04.1938, nro 103, s. 37, Kansalliskirjaston digitaaliset aineistot
* Gentlemanni ottaa vapauksia, Aamulehti, 11.06.1939, nro 154, s. 19, Kansalliskirjaston digitaaliset aineistot
* Brittiläisen diplomatian huolet, Ilkka, 01.07.1939, nro 172, s. 4, Kansalliskirjaston digitaaliset aineistot
* Maitomuijasta kirjailijattareksi, Satakunnan Kansa, 20.08.1939, nro 190, s. 5, Kansalliskirjaston digitaaliset aineistot
* Itä-Friesland, Uusi Suomi, 01.10.1939, nro 264, s. 39, Kansalliskirjaston digitaaliset aineistot
* Kuudensadan pikkunäyttelijän teatteri, Etelä-Suomen Sanomat, 25.11.1939, nro 137, s. 6, Kansalliskirjaston digitaaliset aineistot
Alex Hirsch

**Alex Hirsch** (s. 18. kesäkuuta 1985) on yhdysvaltalainen animaattori, kirjoittaja, tuottaja ja ääninäyttelijä. Hän loi Disney Channelillä vuodesta 2012 vuoteen 2016 esitetyn suureen suosioon nousseen animaatiosarjan *Gravity Falls,* jossa hän myös itse ääninäytteli Grunkle Stania, Soosia, Bill Cipheriä, Old Man McGucketia ja muita sarjan sivuhahmoja. Hän ansaitsi sarjasta Emmy, BAFTA- ja Annie-palkinnot. 

Vuonna 2016 Hirsch oli mukana kirjoittamassa kirjaa *Gravity Falls: Journal 3*, joka debytoi ensimmäisenä New York Timesin Best Seller-listalla ja pysyi sillä yhteensä 47 viikkoa. Vuonna 2018 hän puolestaan kirjoitti kirjan *Gravity Falls: Lost Legends*, joka ilmestyi myös Best Seller-listalle.

## Varhainen elämä ja koulutus
Hirsch syntyi Piedmontissa, Kaliforniassa. Hänen isänsä on juutalainen, ja hänet kasvatettiin agnostikkona, perheen viettäen joulua ja Hanukkaa. Ollessaan 9-13-vuotiaita Hirsch ja hänen kaksoissiskonsa, Ariel, viettivät kesät heidän isotätinsä Loisin luona mökissä metsässä, ja kokemukset noista ajoista toimivat myöhemmin inspiraationa *Gravity Falls* -sarjalle. Hän valmistui Piedmont High Schoolista, jossa hän voitti koulun vuotuisen Bird Calling Contestin vuonna 2002, ja esiintyi *Late Show with David Letterman* -ohjelmassa.

Hirsch jatkoi opintojaan California Institute of the Artsissa, jossa hän loi erilaisia projekteja ja lyhytelokuvia, kuten *Off The Wall*, joka yhdisti animaatiota ja live-toimintaa. Hän työskenteli myös kesän 2006 Portlandissa, Oregonissa myöhemmin hylätylle Laikan animaatioelokuvalle. Hän valmistui CalArtsista vuonna 2007.

## Ura
Hirschin ensimmäinen työ valmistumisen jälkeen oli kirjoittajana ja kuvakäsikirjoittajana *[[The Marvelous Misadventures of Flapjack]]* -ohjelmalle.

Vuonna 2012 Hirsch loi animaatiosarjan nimeltä *Gravity Falls* Disney Channel- ja myöhemmin Disney XD -kanaville. Sarjaa esitettiin vuoteen 2016 asti yhteensä kahden kauden verran. Se saavutti suuren suosion lasten, nuorten ja nuorten aikuisten keskuudessa ja rikkoi monia Disney XD:n katseluennätyksiä. Sarja vakiinnutti itselleen laajan ja intohimoisen faniyhteisön ja on toiminut inspiraation lähteenä monille animaatiosarjoille.
Petra Piipari

**Petra Marketta Piipari** (12. tammikuuta 1973 Espoo – 29. huhtikuuta 2022 Helsinki) oli suomalainen radiojuontaja, tuottaja ja ohjelmapäällikkö. Hän oli HitMixin ja Loopin ohjelmapäällikkö. Piipari työskenteli Radio Cityssä vuosina 2016–2018, kunnes hän siirtyi tuottajaksi Radio Novalle.

Piipari seurusteli Hjallis Harkimon kanssa vuosina 2013– 2014. Vuosituhannen vaihteessa Piipari oli kihloissa tv-tuottaja Petteri Ahomaan kanssa, mutta pari erosi ennen häitä.

## Lähteet
Dritan Abazović

**Dritan Abazović** (*Дритан Абазовић*; s. 25. joulukuuta 1985 Ulcinj, Jugoslavia) on montenegrolainen poliitikko, joka valittiin huhtikuussa 2022 maan uudeksi pääministeriksi.

## Opiskelu ja akateeminen ura
Dritan Abazović suoritti vuonna 2007 alemman korkeakoulututkinnon Sarajevon yliopistossa. Hänen pääaineensa oli politiikan tutkimus, ja hänet palkittiin koulusaavutuksistaan yliopiston kultamitalilla. Abazović jatkoi opintojaan Montenegron ylioipstossa ja valmistui 2008 kansainvälisten suhteiden maisteriksi.

Abazović oli valmistumisensa jälkeen Oslon yliopiston tutkijakoulutettavana aiheena rauhan- ja konfliktintutkimus. Hän on se jälkeen osallistunut professuuriohjelmiin useassa maassa ja toiminut myös luennoitsijana. Abazovićin väitöskirja *Global Politics – Ethical Aspects of Globalization* hyväksyttiin Sarajevon yliopistossa vuonna 2019.

## Poliittinen ura
Abazović oli vuonna 2012 perustamassa Positiivinen Montenegro -puoluetta, ja hänet valittiin saman vuoden vaaleissa parlamenttiin. Abazović oli parlamentin nuorin jäsen. Puolue kuitenkin hajosi vuonna 2014, kun Abazović ja suurin osa sen jäsenistä ajautuivat ristiriitoihin puoluejohdon kanssa. Abazović edusti sen jälkeen parlamentissa sitoutumattomana, mutta vuonna 2015 hän perusti URA-puolueen, joka osallistui vuoden 2016 vaaleihin osana Avain-koalitiota. Abazović uusi vaaleissa paikkansa.

Abazović valittiin vuonna 2017 URA:n puoluejohtajaksi. Puolue oli heinäkuussa 2020 perustamassa niin sanottua ”mustaa valkoisella” -alustaa, joka tuo yhteen samanmielisiä kansalaisia ja toimijoita. Yhteenliittymän tavoitteena on kohentaa montenegrolaisten elintasoa, noudattaa oikeusvaltioperiaatetta, taistella korruptiota ja järjestäytynyttä rikollisuutta vastaan, uudistaa talous-, koulutus- ja terveydenhoitojärjestelmää sekä suojella ympäristöä ja kestävää kehitystä. Mustaa valkoisella osallistui omana vaalilistanaan vuoden 2020 parlamenttivaaleihin. Mustaa valkoisella -vaalilista liittyi vaalien jälkeen hallituspuolueisiin, ja Abazović valittiin turvallisuusasioista vastaavaksi varapääministeriksi.

Abazović keskittyi varapääministerinä erityisesti järjestäytyneesseen rikollisuuteen ja sai sen takia myös tappouhkauksia. Kavaçëven klaanin johtajat vangittiin huhtikuussa 2021, ja sen jälkeen hän hyökkäsi tupakan salakuljettajia vastaan.

Abazovićin URA-puolue tuki helmikuussa 2022 opposition rinnalla epäluottamuslausetta Zdravko Krivokapićin hallitusta vastaan, minkä seurauksena hallitus kaatui. Hallitusta oli syytetty koronapandemian huonosta hoidosta, epäonnistumisesta investointien saamisessa ja Euroopan yhdistymisen hidastumisesta. Abazović valittiin huhtikuussa uuden vähemmistöhallituksen pääministeriksi.

## Lähteet
Sauvasimppu

**Sauvasimppu** (*Plectrogenium nanum*) on sauvasimppuihin kuuluva kalalaji. Lajia tavataan syvistä vesistä indopasifiselta merialueelta.

## Koko ja ulkonäkö
Sauvasimppu voi kasvaa suurimmillaan 7&ndash;8 cm pitkäksi. Ruumiinrakenteeltaan laji on pitkänomainen ja suuripäinen. Päässä on useita piikkejä. Kalalla on kaksi selkäevää, joista etumainen on piikikäs. Rinta- ja vatsaevät ovat pitkät. Sauvasimppu on väriltään punaoranssi ja takimmaisessa selkäevässä on tummanpunainen tai musta täplä.

## Levinneisyys ja elintavat
Sauvasimppua tavataan Madagaskarista Japaniin ja Havaijille. Laji liikkuu 250–650 metrin syvyydessä.

## Lähteet
Luukas Oja

__EISISLUETT__
**Luukas Oja** on Joensuussa perustettu suomenkielistä rockmusiikkia soittava yhtye. Luukas Oja oli aluksi Jessica Kräkinin ja Iita Ylösen muodostamana duo, mutta laajeni vuonna 2018 Helsingissä viisihenkiseksi yhtyeeksi. Yhtyeen esikoisalbumi *[[Väritetty todellisuus]]* julkaistiin syksyllä 2020 ja toinen albumi *[[Lähdinkö liian varhain]]* huhtikuussa 2022. Yhtyeen musiikkia on arvioissa luonnehdittu energiseksi kitarapopiksi, jossa on myös vaikutteita punkista.

Yhtye voitti vuonna 2020 *[[Soundi]]*-lehden lupaavimmalle tulokkaalle myönnetyn palkinnon ja oli Indie Awards -tapahtumassa ehdokkaana vuoden tulokkaaksi.

## Jäsenet

* Jessica Kräkin (laulu)
* Iita Ylönen (laulu)
* Iivari Nenonen (kitara)
* Ilkka Nanouche (basso)
* Olavi Tanttu (rummut)

## Julkaisut

### Albumit

* *[[Väritetty todellisuus]]* (2020, Playground Music)
* *[[Lähdinko liian varhain]]* (2022, Playground Music)
* *[[Mitä mä pelkään]]* (2024, Playground Music)
* *[[Tytöt pitää hauskaa]]* (2026, Playground Music)

### Singlet

* "Muijista" (2018)
* "Ei on ei" (2019)
* "Ostan, ostan" (2020)
* "Luukasoja" (2020)
* "Naimisiin" (2020)
* "Poissa" (2021)
* "Pysytään" (2021)
* "Supersankari" (2022)
* "Lootusasentoon" (2022)
* "Koko kansa" (2023)
* "Sanomatta selvää" (2023)
* "Haluan kaiken" (2024)
* "Turpa kii" (2025)

## Lähteet
Tulvametsä

**Tulvametsä** on metsäalue, joka sijaitsee joen varrella tai järven rannalla alueella, jossa esiintyy usein tulvia. Luonnontilaiset tulvametsät ovat harvinaisia, joten niiden ekosysteemit ovat arvokkaita luonnon monimuotoisuuden kannalta. Tulvametsät muistuttavat järvien rantojen metsäluhtia. Yleisimmin tulvametsät ovat lehtipuuvaltaisia. Tulvia esiintyy näissä metsissä niin usein, että tulvien vaikutus näkyy alueen kasvistossa. Tulvametsät eroavat metsäluhdista selvimmin siten, että tulvametsät ovat kosteita keväällä, mutta metsäluhdat ovat kosteita läpi kesän.

Tulvametsää on UK-puisto–Sompio–Kemihaara Natura 2000 -alueella. Tulvametsiä on myös Amazon-joen, Mekong-joen ja Bangladeshissa virtaavan Meghna-joen suistossa.

Tulvametsien maaperä on kivennäismaan ja eloperäisten maalajien sekoitusta. Tulvametsät ovat epäsuotuisia kasvupaikkoja monille tavallisten metsien tyypillisille kasveille, kuten metsäsammalille ja varpukasveille ja niiden sijaan tulvametsissä kasvaa enemmän tulvaa kestäviä kasveja. Lehtometsissä esiintyvät kukkakasvit ovat usein keväällä kukkivia ja niitä ovat valko- ja keltavuokot. Tulvametsät ovat usein varjoisia ja näin ollen siellä esiintyy myös monia varjossa viihtyviä kasveja, kuten nokkosta, mesiangervoa ja ojakellukkaa. Tulvametsissä yleisesti kasvavia puita ovat pajut, hieskoivu, haapa sekä harmaa- ja tervaleppä.   

## Katso myös
* Tulvatasanko

## Lähteet